Bis zu deara Zaid  woa da Ludwig Thoma bolitisch mea linkslibaral. Ea håd oft géng d Gsöschåft, d Kiacha und in Schdåd gwédat und si a kõa Bladl foan Mund gnuma. Dés håd si eascht mim Easchdn Wödgriag gendat. Da Simplizissimus is oiwai hõamlosa und brafa woan und da Ludwig Thoma håd si fu da badriotischn Griagsbegaisdarung midraissn låssn. Ea håd si sogoa fraiwilig ois Sanideta gmöt und is mid ana bayrischn Division an d Ostfront in Galizien kema. Doat håd a si mid da Rua ãgschdégt und is schwa grãng woan. Déswéng is a dãn a  ois "felddienstuntauglich" entlåssn woan. Das da Griag faloan gãnga is, das in Minga a komunisdische Revoluzion ausbrocha is und d boarische Rådsrepublik ausgruafn håd, håd a åwa ned fagråft. Ea håd d Wöd neama faschdãndn und si oiwai meara zwida und grandi in sâi Haus in Déganse zruk zong.